Sina Ataeian Dena

**Sina Ataeian Dena** (født 1983 i Ahvaz, Iran) er en iransk-tysk filmregissør, manusforfatter, filmprodusent og kunstner.

## Filmskaper
Sina Ataeian Dena studerte filmregi ved *Sooreh University of Art* i Teheran. I 2009 vant hans animerte kortfilm *Especially Music* den internasjonale konkurransen ved *Teheran International Short Film Festival*.

Etter 2009 laget han sin første spillefilm, som på engelsk har tittelen *Paradise* (original tittel: *Ma dar behesht*). Han var ansvarlig for manus, regi og produksjon av filmen sammen med sin produksjonspartner Yousef Panahi. Innspillingen tok tre år å fullføre, siden filmen ikke fikk offisiell innspillingstillatelse eller statlig støtte i Iran. *Paradise* er et drama om underliggende vold, og handler om livet til en ung kvinne i dagens Teheran som jobber som lærer ved en jenteskole i en av Teherans forsteder. Spillefilmen hadde verdenspremiere i 2015 i hovedkonkurransen ved den 68. filmfestivalen i Locarno. Den ble nominert til Gulleoparden der, og ble tildelt Prize of the Ecumenical Jury og *Swatch Art Peace Hotel Award*. Etter dette ble *Paradise* vist på mange internasjonale filmfestivaler, og fikk flere nominasjoner og priser. Ved den 15. internasjonale filmfestivalen i Marrakech ga juryen, som ble ledet av Francis Ford Coppola juryens spesialpris til Sina Ataeian Dena for *Paradise*.  

I 2018 utgav Snoeck Publishing boken *Paradise Handbook*, som beskriver strategiene som ble brukt i filmen for å omgå det undertrykkende regimets restriksjoner.

I 2023 var Dena produsent og dramaturgisk rådgiver for det iranske samfunnsdramaet *Critical Sone*, regissert av Ali Ahmadzadeh. Begge ble tildelt Den Gylne Leoparden for beste film ved filmfestivalen i Locarno.  Dena måtte motta prisen alene, siden Ahmadzadeh ble nektet innreise til Schengen-området. I sin tale snakket Ataeian Dena om den sentrale rollen kunstnere spiller i undertrykkende systemer og oppfordret til solidaritet og ytringsfrihet. Talen fikk bred oppmerksomhet.  Filmen vant flere priser, blant annet ved Haifa International Film Festival og Batumi International Art-House Film Festival.

Ataeian Dena var medprodusent og dramaturgisk rådgiver for Steffi Niederzolls dokumentarfilm *Seven Winters in Teheran* om Reyhaneh Jabbaris liv og hennes kamp for kvinners rettigheter. Filmen vant flere priser, inkludert *Compass Perspective Award* og Peace Film Award ved Berlinale 2023, F:act Award ved den internasjonale premieren på dokumentarfilmfestivalen  i København og Bavarian Film Award 2024.

Sammen med Kia Ataiean Dena har han skrevet manuset til Henner Wincklers nye film *Science of happiness*. Hans siste arbeid "Wolves som manusforfatter og regissør er det første animasjonsserieprosjektet ved Berlinalens koproduksjonsmarked. Sammen med kollegaen Alec Barth driver han filmproduksjonsselskapet *counterintuitive film*. 

Dena underviser ved Deutsche Film- und Fernsehakademie (DFFB) og Berlin University of the Arts (UdK). Han holder seminarer i kreativ skriving, regi, dramaturgi og skuespillerteknikk, samt dataanimerte teknikker.

## Kunstner
I 2018 stilte Ataeian Dena ut fotografier og videoinstallasjonen "*Altering Realities*" i utstillingen "*Hidden Secret*" sammen med verker av kunstnerne Francis Alys og !*Mediengruppe Bitnik* i samtidskunstgalleriet *Villa Merkel*, Tyskland.  Videoinstallasjonen "*Home*" ble presentert av Ataeian Dena i 2018 som en del av utstillingen "*Studio Bosporus*" ved Museum für Gegenwart Hamburger Bahnhof i Berlin. 

I 2016, 2017 og 2018 mottok Sina Ataeian Dena stipend fra Goethe-instituttet til kunstneroppholdet ved *Kulturakademie Tarabya* i Istanbul. I 2018/2019 var han fellow på *Swatch Art Peace Hotell* kunstneropphold i Shanghai. Han bor nå i Berlin.

Han er medgrunnlegger av det offentlige performancekollektivet *Exhilium*, som ble grunnlagt i 2020 og som blant annet var representert ved Karneval som Kulturen, Berlin, i 2023.

Hans provoserende kunstverk om miljøkatastrofene i hjembyen Ahvaz og andre steder i verden har vakt oppmerksomhet. Hans videokunst, malerier og fotografier har blitt stilt ut ved anerkjente samtidskunstmuseer som *Staatliche Kunsthalle Baden- Baden* og *Künstlerhaus Bethanien,* samt i kunstgallerier som *SOMA gallery Berlin*.

## Filmografi (utvalg)

* 2004: *Freak out* (videokunst) – regissør, manusforfatter og produsent
* 2006: *Third Gender* (dokumentar) – regissør, manusforfatter og produsent
* 2009: *Yar-e-dar* (kortfilm med animasjon) – regissør og manusforfatter
* 2009: *Especially Music* (kort animasjonsfilm) – regissør og manusforfatter
* 2010: *Life Tuning* (dokumentar) – regissør og manusforfatter
* 2012: *Arghaj* (dokumentar) – regissør og manusforfatter
* 2013: *Homo* (videokunst) – regissør, manusforfatter og produsent
* 2013: *Wind in the Alley* (videokunst) – regissør, manusforfatter og produsent
* 2015: *Paradise* (spillefilm) – regissør, manusforfatter og produsent

## Referanser


## Eksterne lenker
*